Haringey
<s>Haringey  ( [Haringej]) službeno engleski London Borough of Haringey je jedan od 14 borougha Unutrašnjeg Londona (Inner London) metropolitanske grofovije Greater London u kom živi 272,864 stanovnika.</s>

<s>Geografske karakteristike</s>

<s>Haringey se nalazi sjeverno od borougha Islington i Hackney a južno od Borougha Enfield.</s><s>Haringey je nekad je pripadao historijskoj Grofoviji Middlesex.</s>

<s>U okviru njegovih granica leže kvartovi, nekadašnja naselja (od zapada prema istoku); Portis Green (djelomično), Muswell Hill, Highgate (djelomično), Crouch End, Bowes Park (djelomično), Hornsey, Wood Green, Harringay, West Green i Tottenham.</s><s>Na istoku borougha prostire se dolina rijeke Lea.</s>

<s>Historija</s>

<s>Borough Haringey  osnovan je 1965. spajanjem dotadašnjih borougha Hornsey, Tottenham, i Wood Green.</s>

<s>Kvartovi Haringey, Harringay i Hornsey svoja imena vuku od srednjovjekovnog naselja - Haringeie, koje je dokumentirano 1201. ili Haringesheye kako je ime tog naselja zabilježeno 1243.</s><s>To je značilo Općina (zajednička zemlja) u sivoj šumi ili Općina Haeringa a vjerojatno se odnosilo na ranije saksonsko naselje u šumi Middlesexa.</s>

<s>Za srednjeg vijeka taj kraj postao je ogromna parohija i feudalno imanje - Hornsey.</s><s>Londonska periferija se tokom 19. vijeka prelila i na taj teren izgradnjom tramvaja i željeznice.</s>

<s>Urbanizam Haringeya prkosi bilo kakvoj generalizaciji i uniformnosti.</s><s>Po njemu ima svega, od velikih viktorijanskih vila, do kilometarski dugih nizova jednolikih malih radničkih kuća u nizu , stambenih zgrada iz međuratnog perioda, do velikih stambenih kompleksa građenih krajem 20. vijeka u sklopu programa urbane obnove.</s><s>Nekoliko finih historicictičkih kuća ima u kvartu Highgate Hill.</s>

<s>Haringey je pretežno stambeni borough, ali ima i nešto industrije (uglavnom po Tottenhamu), od metalurgije, konditorske, kožarsko obućarske, tekstilne do drvnoprerađivačke koja proizvodi namještaj.</s>

<s>Kvart Wood Green je administrativno -trgovački centar borougha.</s><s>Alexandra Palace sa okolnim parkom sagrađen je krajem 19. vijeka kao zabavni - umjetnički centar, on je bio mjesto gdje je BBC startao i emitirao prvi  televizijski program 1936.</s><s>Nakon požara 1980., obnovljen je 1988. i danas se koristi kao konferencijsko - izložbeni prostor.</s>

<s>Etničke manjine čine više gotovo 1 / 3 stanovništva borougha, to su uglavnom doseljenici iz Afrike i Kariba.</s>

<s>Znamenitosti</s>

<s>Najveće znamenitosti su Dvorac Bruce u kom je danas smješten lokalni muzej sa arhivom borougha i anglikanska crkva Svih svetih sa pojedinim dijelovima iz srednjeg vijeka.</s>

<s>Najveći parkovi i zelene površine Haringeya su: Finsbury, Šuma Highgate i Šuma Queen’s, teren na istočnoj granici određen je da postane veliki Regionalni park doline rijeke Lea.</s>

<s>Sport</s>

<s>Haringey je poznat kao dom nogometnog kluba Tottenham Hotspur F.C..</s>

<s>Pobratimski gradovi</s>

<s>Koblenz, Njemačka
 Arima, Trinidad i Tobago
 Clarendon, Jamajka
 Holetown, Barbados
 Larnaka, Cipar
 Livry-Gargan, Francuska
 Sundbyberg, Švedska
 Jalasjärvi, Finska</s>

<s>Izvori</s>

<s>Vanjske veze</s>

<s>Haringey  Council</s>

<s>Administrativna podjela Engleske
London
Greater London</s>

